Diari Oficial de la Generalitat Valenciana


Sumari del DOGV 5706, del 19-02-2008 (2008/1403)

Judici verbal (desnonament per falta de pagament) 001242/2006. Notificació de la sentència a Manuel Haro Haro.
--------------------------------------------------------------------------------------------------------------

### Dades del document

Número de DOGV
:   5706

Data del DOGV
:   19-02-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/1403


Data del document
:   15-01-2008

Organisme emissor
:   Jutjat de Primera Instància Número 21 de València

Tipus de document
:   Edicte

Descriptors 

:   * sistema judicial

Judici verbal (desnonament per falta de pagament) 001242/2006. Notificació de la sentència a Manuel Haro Haro. [2008/1403]  
Mitjançant este edicte es fa saber:  
Que en este Jutjat se segueix judici verbal (desnonament per falta de pagament) amb el número 001242/2006, a instància de Vicenta Llopis Gil, representada per la procuradora Calabuig Villalba, Paula Carmen, i assistida pel letrado Miguel Pardos Bugeda, contra Manuel Haro Haro, sobre desnonament per falta de rendes, en el qual la magistrada Matilde Sabater Alamar s'ha acordat en el dia de hui notificar la sentència dictada en estes actuacions al demandat que es troba en parador ignorat, Manuel Haro Haro, que té l'encapçalament i dispositiva que literalment són com segueix:  
«Sentència número 8  
València, 15 de gener de 2008   
Matilde Sabater Alamar, magistrada del Jutjat de Primera Instància número 21 de València, ha vist estes actuacions de judici verbal registrades amb el número 1242/2006, en virtut de la demanda interposada per Vicenta Llopis Gil, representada per la procuradora Paula Calabuig Villalba i assistida pel lletrat Miguel Pardo Bugeda, contra Manuel Haro Haro, rebel en estes actuacions, i és objecte del plet el desnonament per falta de pagament de la renda.  
Dispositiva  
Estime la demanda interposada per Vicenta Llopis Gil contra Manuel Haro Haro i declare resolt el contracte d'arrendament que sobre l'immoble siti al carrer de l'Amistat, número 2, pis 4t, porta 18 de València, van subscriure les parts litigants el 18 de gener de 2002, per falta de pagament de la renda pactada, i en conseqüència, declare el desnonament de Manuel Haro Haro de l'esmentada finca, i l'advertisc que, si no deixara el citat immoble dins del termini legal en serà llançat i a costa seua.  
Les costes seran satisfetes per la part demandada.  
Inclogueu esta resolució en el llibre de sentència i deixeu-ne testimoniança en les actuacions. Notifiqueu a les parts i feu-los saber que esta no és ferma i que s'hi pot interposar un recurs d'apel·lació que ha de resoldre l'Audiència Provincial de València, que es prepararà davant d'este Jutjat en el termini de cinc dies seguint els tràmits establits en els articles 457 i següents de la vigent Llei d'Enjudiciament Civil.  
Esta és la meua sentència, que pronuncie, mane i firme».  
I perquè valga de notificació de la sentència al demandat, en parador ignorat, estenc este edicte, que es fixarà al tauler d'anuncis d'este Jutjat i es publicarà en el butlletí oficial de la comunitat autònoma.  
València, 15 de gener de 2008.- El secretari judicial: Nicolás González Soria.